Πέτερ Άικενς

Ο Πέτερ Άικενς (φλαμανδικά: Peter Ykens,Το όνομά του συναντάται σε πολλές παραλλαγές: Peter Eijckens, Pieter Eijckens, Peter Eijkens, Pieter Eijkens, Peter Eyckens, Pieter Eyckens, Peter Eykens, Pieter Eykens, Peter IJkens, Pieter IJkens, Pieter Ykens 1648 – 1695) ήταν Φλαμανδός ζωγράφος που έγινε γνωστός κυρίως χάρη στους πίνακές του με ιστορικό περιεχόμενο και στις προσωπογραφίες του.

Βιογραφία
Ο Πέτερ Άικενς γεννήθηκε στην Αμβέρσα, γιος του Γιοχάννες Άικενς και της δεύτερης συζύγου του, Μπάρμπαρα Μπρέκεφελντ (Barbara Brekevelt). Ήταν αδελφός της ζωγράφου ανθέων Καταρίνα Άικενς ΙΙ. Εκπαιδεύτηκε στη ζωγραφική από τον πατέρα του.Peter Ykens at the RKD   Σύμφωνα με τον Γάλλο βιογράφο Ζαν-Μπατίστι Ντεκάμπ ο Άικενς είχε την πρόθεση, όπως πολλοί σύγχρονοι συμπατριώτες του, να πραγματοποιήσει ταξίδι στη Ρώμη. Όμως νυμφεύτηκε και εγκατέλειψε την ιδέα. Ο Ντεκάμπ επιπλέον αναφέρει ότι ο Άικενς προσπάθησε να επανορθώσει την αποτυχία του να επισκεφθεί τη Ρώμη μελετώντας αντίγραφα ιταλικών έργων, ιταλικές αντίκες και γύψινα ανάγλυφα, ώστε να βελτιώσει τις ικανότητές του.Peter Ykens in: Jean Baptiste Descamps, La Vie des Peintres Flamands, Allemands et Hollandois, avec des portraits gravés en Taille-douce, une indication de leurs principaux Ouvrages, & des réflexions sur leurs différentes manieres, Deel 3, 1760

Μαθητές του διετέλεσαν οι Κάρελ Μπράιντελ, Εράσμους Κάουσσε, Χαάσπερ Γιάνσσενς, Γιαν Τόμας φαν Κέσσελ και Γιάκομπ Λάυσσενς.

Οι γιοι του Γιόχαν Άικενς και Φρανς Άικενς έγιναν ζωγράφοι νεκρών φύσεων ανθέων και φρούτων.

Απεβίωσε στην Αμβέρσα.

Έργο
Ζωγράφισε πορτρέτα και θρησκευτικές χριστιανικές αναπαραστάσεις, φιλοτεχνώντας μεγάλον αριθμό ρετάμπλ και πινάκων για τοπικές εκκλησίες και ανάκτορα.
Όπως συνηθιζόταν στην Αμβέρσα της εποχής, συνεργαζόταν συχνά με άλλους ζωγράφους, ειδικευμένους σε συγκεκριμένους τύπους ζωγραφικής. Είναι γνωστό ότι συνεργάστηκε με τους Γκασπάρ Πέιτερ Φερμπρούγκεν και Γιαν Πάουβελ Χίλλεμανς τον νεότερο, ειδικευμένους σε νεκρές φύσεις με άνθη και τον Φέρντιναντ φαν Κέσσελ, τοπιογράφο. Για τους καλλιτέχνες αυτούς ζωγράφιζε το "σταφφάζ" (πληθύσμωση με μορφές).

Δημιούργησε, επίσης, σχέδια για εργαστήρια ταπισερί. Πιστεύεται ότι συνεργάστηκε με τον Πίτερ Σπίρινκς (1635–1711) στη σχεδίαση του έργου Ο Ορφέας παίζει λύρα για τον Άδη και την Περσεφόνη (σκηνή από τον "Ορφέα και Ευρυδίκη" των Μεταμορφώσεων), ταπισερί που υφάνθηκε περί το 1685 στο εργαστήριο Βάουτερς της Αμβέρσας.Orpheus Playing the Lyre to Hades and Persephone, from Orpheus and Eurydice or The Metamorphoses at the Art Institute of Chicago

 Δείτε επίσης 
 Κατάλογος Φλαμανδών ζωγράφων

Παραπομπές

Εξωτερικοί σύνδεσμοι

Κατηγορία:Φλαμανδοί ζωγράφοι